Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Totodată, va fi a doua finală de Grand Slam consecutivă pentru constănţeanca de 26 de ani, învinsă la Australian Open de Caroline Wozniacki.

Halep a dominat categoric primul set, în care Muguruza, campioană la Roland Garros în 2016, nu şi-a găsit ritmul decât pe final. Jucătoarea noastră a condus cu un neverosimil 5-0, dar şi-a pierdut serviciul după câteva erori, oferindu-i adversarei şansa de a câştiga un game.

Totuşi, românca a găsit resursele să încheie setul pe serviciul ibericei, în 38 de minute.

Muguruza şi-a ridicat nivelul jocului în setul al doilea şi a condus cu 3-1 şi 4-2, dar Simona nu a dat în vreun moment senzaţia că pierde controlul meciului. După ce a egalat, a câştigat game-ul 9, care a durat aproape un sfert de oră, salvând trei mingi de break, şi a pus capăt întâlnirii cu un game la 0 pe serviciul jucătoarei din Spania.

Muguruza, care nu pierduse niciun set până în semifinală, a ratat astfel şansa de a reveni pe primul loc în clasamentul mondial, poziţie pe care Halep va rămâne indiferent de rezultatul din finală.

În urma acestui succes, românca şi-a asigurat un cec de 1.120.000 euro şi 1.200 puncte WTA.

UPDATE 17:41 Halep - Muguruza 6-1, 6-4. BREAK, SET şi MECI SIMONA! Constănţeanca a încheiat meciul cu un break la 0, care a consfinţit un succes splendid şi calificarea în a treia finală a carierei la Roland Garros (a doua consecutivă). Totodată, Simona rămâne lider mondial în urma acestui succes senzaţional.

UPDATE 17:38 Halep - Muguruza 6-1, 5-4. După un game maraton, în care a salvat şi 3 mingi de break, Simona şi-a făcut serviciul şi e la un singur game de a doua finală consecutivă la Paris.

UPDATE 17:24 Halep - Muguruza 6-1, 4-4. BREAK, Simona! Liderul mondial a câştigat contra serviciului într-un moment fundamental şi va servi pentru a trece în avantaj în setul al doilea.

UPDATE 17:19 Halep - Muguruza 6-1, 3-4. Simona a depăşit cu bine un moment delicat (dublă greşeală comisă la 40-15, după ce a condus cu 40-0) şi rămâne aproape de adversara sa.

UPDATE 17:15 Halep - Muguruza 6-1, 2-4. E rândul campioanei din 2016 să servească foarte bine. Iberica a închis game-ul la 15 şi păstrează avantajul break-ului din startul setului.

UPDATE 17:10 Halep - Muguruza 6-1, 2-3. Game solid pe propriul serviciu pentru Simona, care nu pare afectată de începutul de set nesigur.

UPDATE 17:07 Halep - Muguruza 6-1, 1-3. Este evident că iberica şi-a ridicat nivelul jocului. A salvat două mingi de break şi şi-a făcut serviciul în cele din urmă, rupând echilibrul în acest set 2.

UPDATE 16;58 Halep - Muguruza 6-1, 1-2. Break Muguruza! Break reuşit de jucătoarea din Spania, care conduce în premieră în acest meci.

UPDATE 16:55 Halep - Muguruza 6-1, 1-1. Primul game câştigat de Garbine Muguruza pe propriul serviciu în această semifinală.

UPDATE 16:50 Halep - Muguruza 6-1, 1-0. Simona a început foarte bine şi setul secund, cu un game în care a pierdut un singur punct.

UPDATE 16:45 Halep - Muguruza 6-1. SET HALEP! Simona Halep a încheiat setul cu al patrulea break, obţinut la a doua minge de set de care a avut parte.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE 16:39 Halep - Muguruza 5-1. Break Muguruza! Jucătoarea din Spania a câştigat primul game din acest meci pe serviciul româncei.

UPDATE 16:34 Halep - Muguruza 5-0. Break Halep! Numărul 1 WTA continuă seria break-urilor şi e la un singur game distanţă de câştigarea unui prim set perfect.

UPDATE 16:28 Halep - Muguruza 4-0. Simona Halep a încheiat cu as al patrulea game al semifinalei.

UPDATE 16:24 Halep - Muguruza 3-0. Break Halep! Al doilea break din acest meci al Simonei, care domină categoric începutul de partidă.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE 16:19 Halep - Muguruza 2-0. Liderul mondial a revenit excelent de la 15-40 şi a câştigat game-ul după ce a salvat trei mingi de break.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE 16:13 Halep - Muguruza 1-0. Break Halep! Început perfect al româncei, cu break la 30, după ce Muguruza egalase de la 0-30.

UPDATE 16:03 Cele două jucătoare au intrat pe teren pentru duelul din semifinalele de la Roland Garros, care va decide atât prima finalistă de la Grand Slam-ul parizian, cât şi cine va ocupa locul 1 WTA săptămâna viitoare.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

UPDATE 14:59 Halep - Muguruza LIVE TEXT: Rafael Nadal a trecut de Diego Schwartzman cu 4-6, 6-3, 6-2, 6-2, astfel că partida Halep - Muguruza va începe conform orarului iniţial. Exista pericolul ca disputa să se decaleze, dacă sfertul băieţilor se prelungea excesiv. Astfel, semifinala Simonei va debuta puţin după ora 16:00 şi va putea fi urmărită în format LIVE TEXT pe digisport.ro şi m.digisport.ro.

UPDATE 14:07 Halep - Muguruza LIVE TEXT: Halep a reuşit breakuri de numai puţin de 32 de ori la actuala ediţie de Roland Garros. Duelul de azi din semifinale va fi unul al celor mai bune jucătoare la retur rămase în cursa pentru trofeu. Simona a făcut break-uri în 63% dintre ocazii, în timp ce Garbine ţine aproape, cu 61% dintre şanse concretizate.

Halep - Muguruza, finala din semifinale. Foto: Getty Images

UPDATE 13:29 Halep - Muguruza LIVE TEXT: Semifinala dintre Halep şi Muguruza a fost prefaţată superb de contul de twitter al Roland Garros. Aici ai videoul aferent disputei care e văzută de mulţi dintre specialişti drept veritabila finală. Asta în condiţiile în care în cealaltă semifinală se înfruntă Keys şi Stephens, două jucătoare valoroase, dar care până în prezent au avut realizări doar pe suprafeţele rapide.

UPDATE 12:33 Halep - Muguruza LIVE TEXT: Garbine Muguruza e o adevărată specialistă a turneelor de Grand Slam. Chiar dacă nu impresionase în turneul de zgură, iberica pare de neoprit la Roland Garros. Cifrele descoperite de jurnaliştii de la WTA Tennis spun totul despre modul în care se mobilizează adversara Simonei Halep de azi, din semifinala de la Paris.

Halep - Muguruza, înainte de duelul din Fed Cup. Atunci sportiva iberică s-a impus clar, 6-2, 6-2

UPDATE 12:02 Halep - Muguruza LIVE TEXT: Chiar dacă zilele trecute a dezvăluit că nu simte o presiune superioară, odată cu apropierea fazelor finale de la Roland Garros, Simona a trecut în ultima perioadă prin momente grele. Toată România aşteaptă de la ea să câştige fiecare meci şi, mai presus de orice, un turneu de Grand Slam. Trebuie să ai nervi foarte tari să rezişti la cel mai înalt nivel în aceste condiţii, crede Virginia Ruzici, astfel că faptul că stă din 2014 între cele mai bune din lume e o performanţă fabuloasă.

UPDATE 11:36 Halep - Muguruza LIVE TEXT: Muguruza a ţinut să evidenţieze că nu o interesează prea mult să treacă pe locul 1 mondial. "Eu abia după meciul cu Sharapova am aflat că cine va câştiga meciul din semifinale va fi numărul 1. Dar eu nu pun prea mare preţ pe asta. În fiecare săptămână, o listă este publicată. În ultimii ani, obişnuiam să o urmăresc, dar nu trebuia să o iau prea mult în serios. Acum nu mă mai gândesc la acest clasament. Dacă o să reuşesc, o să fie bine. Altfel, o să mai am şanse în viitor. Acum nu simt că sunt favorită pentru acest meci pentru că ea a jucat mai bine decât mine în acest an. Iubeşte zgura, iubeşte Roland Garros, a arătat-o! O să fie un meci mare. E o semifinală mare. Sunt motivată şi asta e tot. Atât", a spus Muguruza, după victoria categorică în faţa Sharapovei.

HALEP ROLAND GARROS. Simona Halep s-a calificat în semifinalele de la Roland Garros, acolo unde o va întâlni pe iberica Garbine Muguruza. Partida este programată pe arena Philippe Chatrier, după terminarea duelului dintre Rafael Nadal și Diego Schwartzman, și va începe probabil după ora 16:00.

Simona Halep a ajuns în penutimul act al competiției de la Paris după o victorie în trei seturi în fața germancei Angelique Kerber. Liderul WTA a pierdut primul act la tiebreak, deși a revenit de la 0-4, apoi a controlat ostilitățile și a câștigat ultimele două seturi, 6-3, 6-2, după un timp total de joc de două ore și 14 minute.

Un meci mult mai ușor a avut Garbine Muguruza, sau cel puțin asta sugerează scorul de pe tabelă. Iberica a câștigat în două seturi confruntarea cu Maria Sharapova. Muguruza a defilat practic în disputate pe Philippe Chatrier, una în care a cedat doar trei game-uri. Scor final 6-2, 6-1 pentru învingătoarea din 2016, după o oră și 13 minute de joc.

HALEP - MUGURUZA: Se joacă locul 1

Simona are nevoie de victorie în fața jucătoarei din Spania pentru a fi sigură că rămâne de primul loc în clasamentul WTA. Statistica este, însă, de partea ibericei, care conduce cu 3-1 la directe.

Singura întâlnire pe zgură a fost câștigată de Simona Halep, la Stuttgart, în 2015. A fost un succes în trei seturi pentru actualul lider WTA, care a pierdut primul set. S-a terminat 3-6, 6-1, 6-3 pentru constănţeanca de 26 de ani, care s-a calificat în sferturi.

Ultima confruntare a fost însă una de tristă amintire pentru jucătoarea noastră. Campioana de la Roland Garros de acum 2 ani a spulberat-o pe Halep în august 2017, în finala de pe hard-ul de la Cincinnati. Simona n-a găsit atunci nicio soluție în fața jocului ibericei, care s-a impus cu 6-1, 6-0.

HALEP - MUGURUZA: Declaraţii

"Va fi un meci greu, cu o jucătoare puternică, o câștigătoare de Grand Slam, dar sunt aici și e o mare provocare pentru mine. O să încerc să fiu cât se poate de lucidă, de calmă și să dau tot ce am mai bun" a spus Simona, despre duelul cu Muguruza din semifinale.

"Mă bucur să fiu din nou în semifinale. A fost un meci bun. Abia aștept meciul de mâine, cu Simona Halep", a spus la rândul ei Muguruza după victoria obținută în fața Mariei Sharapova.

HALEP - MUGURUZA: Parcurs

Muguruza a arătat o formă excelentă în ediția din acest an de la Roland Garros. Dublă câștigătoare de Grand Slam (Roland Garros 2016 și Wimbledon 2017), iberica nu a pierdut niciun set până acum pe zgura pariziană. Muguruza a trecut în primul tur de Kuznetsova (7-6, 6-2), în turul doi de Ferro (6-4, 6-3), în turul trei de Stosur (6-0, 6-2), în optimi a beneficiat de abandonul Lesiei Tsurenko, iar în sferturi a trecut de Sharapova (6-2, 6-1).

De partea cealaltă, Simona a cedat două seturi pe zgura de la Paris. Prima dată s-a întâmplat chiar în primul act al meciului de debut, cu Alison Riske (2-6, 6-1, 6-1). În turul doi Simona a trecut de Townsend (6-3, 6-1), în turul trei a învins-o pe Andreea Petkovic (7-5, 6-0). A urmat apoi meciul Elise Mertens din optimi (6-2, 6-1) și duelul cu Kerber, unde Simona a cedat, la fel ca în primul tur, primul set, dar le-a câștigat pe următoarele două (6-7,6-3, 6-2).

HALEP - MUGURUZA: Când se joacă

Organizatorii au luat decizia surprinzătoare de a programa meciul Halep-Muguruza înaintea celui dintre Madison Keys şi Sloane Stephens, deşi cele două americance au evoluat marţi în sferturi. Cu toate acestea, Cristian Tudor Popescu nu vede o problemă în faptul că liderul mondial şi campioana de la Paris de acum 2 ani se vor înfrunta la puţine ore după meciurile cu Angelique Kerber, respectiv Maria Sharapova.

"Simona nu are nevoie de pauză, este în cea mai bună stare fizică şi psihică în care am văzut-o în acest an. Ambele jucătoare au adrenalina sus, nu contează cele câteva ore până mâine. Mâine nu se va decide fizic meciul. Va fi un meci pe contre, foarte tăios şi niciuna dintre jucătoare nu o să cadă fizic", este convins CTP.

În ceea ce priveşte şansele Simonei, cunoscutul jurnalist susţine că este foarte important ca jucătoarea noastră să reziste cât mai mult la atacurile furibune ale ibericei, o jucătoare cunoscută pentru ofensiva pe alocuri dezlănţuită.

"Muguruza este o jucătoare de secvenţă. În clipa în care intră în zonă, în transă, poate face mai multe meciuri la rând în care nu ai ce să-i faci. E foarte puternică, joacă parcă inconştientă, în sens pozitiv, şi nu o interesează pe cine are în faţă. În astfel de momente, e foarte periculoasă. Dar dacă Simona reuşeşte să reziste atacurilor furibunde ale Muguruzei suficient de mult, e posibil ca jocul ibericei să se destructureze. Am văzut-o şi e vulnerabilă din punctul ăsta de vedere.

Ambele jucătoare sunt spre vârf, în urcare de formă şi cred vom asista la o ciocnire foarte spectaculoasă. Aştept de la Simona să joace la fel, orientat spre sine şi nu către adversară. Asta cred că trebuie să facă şi cu Muguruza. Vor fi momente dificile, puncte critice, dar important e ca Simona să joace la fel", a conchis Cristian Tudor Popescu, la Digi Sport.

Simona Halep - Garbine Muguruza se va juca joi, 7 iunie, și va începe după ora 16:00. Meciul va fi în format LIVE TEXT pe digiport.ro și m.digisport.ro

Etichete:

,

,

,

,

,

,

,

,

,

,

,

,

,

,

,

,

,

,

,

,

,

,

,